Otogoien

Otogoien (ofizialki Hueto Arriba / Oto Goien) Gasteizko udalerria osatzen duten herrietako bat da. 551 metroko garaieran dago, hiriaren mendebaldean, Badaia eta Arratoko mendilerroek osatzen duten haran zabalean, bere bikia den Otobarren herriaren gainean. Herria Ganalto (900 m) mendira igotzeko ohiko abiapuntua da.

Otobarrenen ez bezala, Otogoienen inor ez da nekazaritzatik bizi.

 Historia 
Otobarren eta Otogoien herrien lehen aipamenak XI. mendekoak dira, Donemiliagako goldean bi Oto aipatzen dira eta pentsa daiteke Otobarren eta Otogoien, dagoeneko 1025. hartan existitzen zirela. 
1493. urterako bi herrixkak definiturik zeuden. Martiodako jaunen lurrak izan ziren, eta Otoen ermandadea osatu zuten. XIX. mendean Oto udalerria osatu zuten Martiodarekin, baina azkenik 1975ean Gasteizen integratu ziren.

Otogoienen jaio zen Frantzisko Ruiz de Agirre, Doradoko gobernadore eta kapitain nagusi izan zena. Herriko beste pertsona nabarmena Joan Agustin Hurtado de Mendoza da, Gaunako lehen markesa izan zena.

 Demografia 

 Ondarea 
 Jaiokundearen eliza erromanikoa, XIII. mendekoa: Otogoiengo elizako elementurik nabarmenenak hiru hutsuneko kanpai-horma, bataiarri landua eta erretaula nagusi barrokoa dira.

 Goroen leizea, 2 km-ko sakonerako ibilbidea dutenak (250 m inolako espeleologiako materialaren beharrik gabe). Barnean Laña erreka jaio da, Zadorra ibaiaren adar bat. Laña errekak arroila bat sortu du zenbait tokitan: Goroen arroila.

 Argazki galeria 

 Erreferentziak 

 Kanpo estekak 
 Jaiokundearen eliza - Bisita birtuala

Kategoria:Gasteizko herriak
Kategoria:Ipar-mendebaldeko Nekazaritza Eremua (Gasteiz)
Kategoria:Gasteizko kontzejuak
Kategoria:Donemiliagako goldean aipatuak
Kategoria:Otogoien